Legea Barourilor

**(valabilă până la data de 31.12.2015).**

Adoptată la data de 21 martie 2001

(RT1 I 2001, 36, 201)

intrată în vigoare la data de 19 aprilie 2001

modificat de următoarele legi:

28.06.2004 intrată în vigoare la data de 01.03.2005 RT I 2004, 56, 403

14.04.2004 intrată în vigoare la data de 01.05.2005 RT I 2004, 30, 208

18.12.2002 intrată în vigoare la data de 23.01.2003 RT I 2003 4, 22

16.06.2002 intrată în vigoare la data de 01.08.2002 RT I 2002, 57, 357

19.12.2001 intrată în vigoare la data de 10.01.2002 RT I 2001, 102, 676

Capitolul 1

Prevederi generale

§1. Scopul aplicării

Prezenta lege prevede organizarea Baroului din Estonia (denumit în continuare Baroul) precum şi bazele legale pentru activităţile avocaţilor, ale membrilor asociaţi ai Baroului precum şi ale avocaţilor din state străine.

§ 2. Definiţia şi statutul legal al Baroului

(1). Baroul din Estonia, fondat la data de 14 iunie 1919, este o uniune profesională autonomă care organizează furnizarea serviciilor juridice în interes public şi privat şi care protejează dreptul profesional al avocaţilor.

(2) Baroul are personalitate juridică de drept public.

(3) Baroul va funcţiona potrivit legii, actelor legale ale organismelor Baroului şi potrivit normelor morale.

(4) Baroul va fi înregistrat în registrul de stat al agenţiilor guvernamentale locale şi de stat, potrivit procedurii furnizate pentru aceasta în statutul din registru.

§ 3. Competenţele Baroului

Baroul are următoarele competenţe:

1. Admite şi exclude membri din Barou;
2. Exercită activităţi de supraveghere a activităţilor profesionale ale membrilor Baroului, precum şi asupra conformităţii acestora cu cerinţele eticii profesionale.
3. Exercită activităţi de supraveghere a activităţilor profesionale ale avocaţilor din state străine care îşi practică activitatea în Estonia, precum şi conformitatea acestora cu cerinţele eticii profesionale.
4. Organizează servicii de pregătire pentru avocaţii
5. Furnizează ajutor juridic de stat
6. Administrează bunurile Baroului
7. Soluţionează alte aspecte care privesc activităţile profesionale ale avocaţilor

§ 4. Asigurarea legalităţii activităţilor Baroului

(1) Orice persoană interesată poate introduce o acţiune către o instanţă administrativă împotriva unui act juridic adoptat sau a unei măsuri luate de un organism al Baroului.

(2) În cazul în care Ministerul de Justiţie descoperă că un act juridic adoptat sau o măsură luată de către un organism al Baroului este împotriva legii, acesta/aceasta va introduce o opoziţie corespunzătoare către o instanţă administrativă.

(3) Copiile deciziilor adunării generale ale Baroului vor fi trimise către Ministerul de Justiţie. Ministerul de Justiţie are drept de acces la documentele organismelor Baroului care nu conţin secrete profesionale ale avocaţilor. Comisia Baroului va decide caracterul secret al unui document.

(4) (Abrogat - 28.06.2004 intrat în vigoare la data de 01.03. 2005- R.T. 2004, 56, 403)

§ 5. Dizolvarea Uniunii Barourilor

Baroul poate fi dizolvată doar printr-o o lege.

Capitolul 2

Organizarea Baroului

§ 6. Organismele Baroului

(1) Baroul va opera prin intermediul organismelor sale.

(2) Organismele Baroului sunt: Adunarea Generală, Consiliul, Preşedintele, Comisia de audit, Curtea de Onoare şi Comitetul de evaluare a adecvării profesionale.

(3) Competenţele organismelor Baroului vor fi prevăzute de lege.

(4) Actele juridice şi deciziile adoptate de către organismele Baroului vor fi obligatorii pentru membrii Baroului.

§ 7. Adunarea generală

(1) Adunarea generală este cel mai mare organism al Baroului. Adunarea generală va fi compusă din toţi membrii Baroului. Reprezentanții legali şi asistenții cu calificări superioare au drept de vot.

(2) Consiliul va convoca adunarea generală ordinară cel puţin odată pe an.

(3) Consiliul va convoca adunarea extraordinară la propria iniţiativă, la propunerea Comisiei de audit sau la solicitarea a cel puţin o zecime din membrii Baroului.

(4) Consiliul va comunica avocaţilor data şi locul întrunirii generale ordinare cu cel puţin o lună înainte de data întrunirii. Consiliul va comunica avocaţilor data şi locul întrunirii generale extraordinare cu cel puţin două săptămâni înainte de data întrunirii.

(5) Adunarea generală va întruni un cvorum, în cazul în care vor participa mai mult de jumătate din avocaţii cu drept de vot. În cazul în care la întrunirea generală participă mai puţini avocaţi, în două săptămâni de la convocarea adunării generale, Consiliul va convoca o nouă adunare generală, care va avea un cvorum, indiferent de numărul participanţilor.

§ 8. Deciziile şi votarea în adunarea generală

(1) Adunarea generală va adopta decizii prin vot deschis, în cazul în care adunare generală nu va decide altfel. Decizia va fi adoptată dacă mai mult de jumătate din avocaţii cu drept de vot, care participă la adunare, votează pentru iar această Lege nu prevede o cerinţă pentru o majoritate mai mare.

(2) Fiecare avocat cu drept de vot are un vot în adunarea generală.

(3) Alegerea organismelor Baroului în cadrul adunării generale vor fi conduse potrivit următoarelor principii:

1) voturile sunt acordate fiecărui candidat în mod separat.

2) voturile sunt date printr-un buletin de vot secret

3) va fi ales candidatul care primeşte cel mai mare număr de voturi, în cazul în care prezenta Lege nu prevede o cerinţă pentru o majoritate diferită.

(4) Organismele Baroului vor fi alese în următoarea ordine: Preşedintele, membrii şi membrii alternativi ai Consiliului, membrii şi membrii alternativi ai comisiei de audit şi, în final, membrii şi membrii alternativi ai curţii de onoare care sunt avocaţi.

(5) În alegerea Preşedintelui, va fi ales membrul care primeşte mai mult de jumătate din voturile participanţilor. În cazul în care nici un candidat nu primeşte majoritatea de voturi solicitată, se va organiza o a doua rundă între cei doi candidaţi care au obţinut cel mai mare număr de voturi. Va fi ales candidatul care primeşte cel mai mare număr de voturi în a doua rundă. În cazul unor voturi egale, se va trage la sorţi.

§ 9. Competenţele adunării generale

Adunarea generală are următoarele competenţe:

1. Va stabili numărul membrilor şi al membrilor alternativi ai Consiliului şi ai Comisiei de audit, precum şi numărul membrilor alternativi ai curţii de onoare, care sunt avocaţi.
2. Va alege Preşedintele, membrii şi membrii alternativi ai Consiliului şi ai comisiei de audit, precum şi numărul membrilor alternativi ai curţii de onoare, care sunt avocaţi.
3. Va aproba raportul privind implementarea bugetului Baroului pentru exercițiul financiar anterior şi va aproba bugetul pentru următorul exercițiu financiar.
4. Va aproba raportul activităţii economice anuale a Baroului şi raportul anual al comisiei de audit
5. Va adopta regulile interne ale Baroului şi cerinţele de etică profesională pentru avocaţi
6. Va soluţiona contestaţiile prezentate împotriva deciziilor Consiliului Baroului sau împotriva hotărârilor Preşedintelui.
7. Va aproba emblema Baroului
8. Va stabili bazele pentru plata remuneraţiei avocaţilor pentru munca prestată în interesul Baroului
9. Va stabili condiţiile şi procedura de plată, precum şi valoarea taxei de membru al Baroului
10. (Abrogată – 28.04.2004 intrată în vigoare la data de 01.03. 2004+ R.T., 56, 403).
11. Va decide cu privire la alte aspecte prevăzute de lege şi de regulile interne ale Baroului

§ 10. Preşedintele.

(1) Preşedintele va reprezenta Baroul în toate actele juridice. Preşedintele aparţine Consiliului Baroului, organizează activităţile Consiliului şi prezidă şedinţele Consiliului.

(28.04.2004 intrat în vigoare la data de 01.03.2005- R.T. 2004, 56, 403)

(2) Preşedintele va fi ales dintre avocaţi pe o durată de trei ani.

(3) În absenţa Preşedintelui, îndatoririle acestuia vor fi îndeplinite de către reprezentantul Preşedintelui

§ 11. Consiliul

(1) Consiliul este un organism de guvernare permanent al Baroului. Consiliul va fi compus din cel puţin şapte membri.

(2) Consiliul va fi ales dintre avocaţi, pe o durată de trei ani.

(3) Membrii Consiliului nu vor fi membri ai unei comisii de audit, curţi de onoare sau al unui comitet de evaluare a adecvării profesionale.

(4) Consiliul va adopta decizii prin majoritate voturilor favorabile ale persoanelor prezente. Consiliul de administraţie are un cvorum în cazul în care sunt prezenţi mai mult de jumătate din membrii Consiliul de administraţie cu drept de vot.

(5) Şedinţele Consiliului vor fi publice, în cazul în care Consiliul nu decide ca o şedinţă sau o parte din aceasta să fie ţinută *în camera*.

§ 12. Competenţe ale Comisiei.

Consiliul de administraţie are următoarele competenţe:

1. Va coordona Baroul
2. Va administra bunurile şi va organiza contabilitatea Baroului
3. Va alege dintre membrii Consiliului reprezentantul Preşedintelui Baroului
4. Va numi un cancelar care va executa îndatoririle executive şi organizaţionale atribuite de către Consiliu

(28.06.2004 intrat în vigoare la data de 01.03.2005- RT I 2004,, 56, 403)

5) va numi membrii Comitetului de evaluare a adecvării profesionale, care sunt avocaţi

6) pe baza deciziei Comitetului de evaluare a adecvării profesionale, va decide admiterea în Barou şi acordarea titlului de reprezentant legal sau asistent cu calificări superioare.

7) va decide acordarea dreptului de acţiune a unui membru asociat al Baroului

71) va decide, în cazuri justificate, acordarea către avocaţi a permisiei specificată la clauza 27 (1) 4 şi 36 (1) 8 ale prezentei Legi.

8) va exercita supravegherea activităţilor profesionale ale membrilor Baroului precum şi conformitatea acestora cu cerinţele eticii profesionale

9) va exercita supravegherea activităţilor profesionale ale avocaţilor din state străine care îşi practică activitatea în Estonia, precum şi conformitatea acestora cu cerinţele eticii profesionale

10) numeşte un coordonator pentru un asistent cu calificări superioare

11) exclude un avocat din Baroul la solicitarea acestuia/acesteia sau pentru motive prevăzute de lege.

12) aprobă deciziile curţii de onoare cu privire la excluderea din Barou

13) organizează pregătirea internă pentru avocaţi

14) organizează evaluarea adecvării profesionale al avocaţilor

15) în cazul în care aspectele abaterilor disciplinare devin evidente, va face o propunere către curtea de onoare în vederea demarării procedurilor curţii de onoare în ceea ce privește avocatul

16) va emite certificatele de membru al Baroului şi certificatele avocaţilor

17) va organiza furnizarea ajutorului juridic de stat pentru avocaţi, potrivit Legii privind Ajutorul Juridic de Sat şi va stabili procedura pentru acordarea ajutorului juridic de stat.

(28.06.2004 intrat în vigoare la data de 01.03.2005- RT I 2004, 56. 403).

18) va executa oricare alte obligații stabilite de lege sau legate de conducerea Baroului.

§ 13. Comisia de audit

(1) Comisia de audit va revizui activităţile economice ale Baroului precum şi activităţile Preşedintelui, ale Consiliului şi ale Cancelarului

(2) Comisia de audit va fi compusă din cel puţin trei membri, aleşi dintre avocaţi, pe o durată de patru ani.

(3) Comisia de audit va alege preşedintele comisiei de audit dintre membrii săi.

(4) Comisa de audit adoptă deciziile prin majoritatea voturilor favorabile ale membrilor.

(5) Membrii comisiei de audit nu vor fi membrii ai Consiliului, curţii de onoare sau Comitetului de evaluare a adecvării profesionale şi nu vor fi angajaţi de către Barou.

§ 14. Auditul activităţilor economice ale Baroului şi raportul anual al activităţii economice

(1) Exerciţiul financiar al Baroului corespunde anului calendaristic.

(2) În termen de şase luni de la data încheierii exerciţiului financiar, Consiliul va prezenta raportul anual al activităţii economice către Comisia de audit pentru revizuire şi pentru emiterea unei opinii, apoi către adunarea generală pentru aprobare.

(3) Raportul anual al activităţii economice va fi publicat în registrul anual al Baroului

(4) La solicitarea adunării generale, a Consiliului de audit sau o unei zecimi din membrii Baroului, Consiliul va numit un auditor pentru a revizui activităţile economice sau raportulul anual al activităţii economice ale Baroului.

(5) Comisia de audit va trimite raportul de audit către adunarea generală.

(6) Cu acordul Consiliului Baroului, Ministerul de Justiţie are dreptul să numească un auditor pentru activităţile economice sau pentru raportul anual al activităţii economice a Baroului, pe cheltuiala statului.

§ 15. Curtea de onoare

(1) Curtea de onorare se ocupă de aspecte care privesc abaterile disciplinare săvârşite de avocaţi, precum şi de alte aspecte aflate în competenţa sa, potrivit legii.

(2) Curtea de onorare va fi formată pentru o durată de patru ani şi va fi compusă din şapte membri.

(28.06.2004 intrată în vigoare la data de 01.03.2005 RT I 2004, 56, 403)

(3) Curtea de onorare va fi compusă din patru avocaţi aleşi de către adunarea generală a Baroului, doi judecători aleşi de Instanţă în complet (*en banc*) şi un jurist desemnat de consiliul Facultăţii de Drept a Universităţii din Tartu.

(4) Membrii curţii de onoare nu vor fi membri ai Consiliului, ai Comitetului de evaluare a adecvării profesionale sau ai comisiei de audit.

(5) Reprezentanții legali care au practicat ca avocaţi cel puţin zece ani pot fi aleşi în curtea de onoare.

(6) Membrii curţii de onoare vor alege Preşedintele curţii de onoare dintre membrii care sunt avocaţi.

(7) Curtea de onoare va audia cazurile într-un complet compus din trei membri.

(8) Curtea de onoare va lua o decizie prin majoritatea voturilor membrilor care au participat la audierea cazului.

§ 16. Demararea procedurilor curţii de onoare

(1) Orice persoană interesată poate face recurs la curtea de onoare sau la Consiliu, în vedere demarării procedurilor curţii de onoare. Cererea de demarare a procedurilor curţii de onoare va fi prezentată la şase luni de la data la care reclamantului i s- au adus la cunoştinţă sau ar fi trebuit să îi fi fost aduse la cunoştinţă circumstanţele pe caza cărora a fost formulată cererea.

(28.06.2004 intrat în vigoare la data de 01.03.2005 RT I 204, 56, 403)

(2) Curtea de onoare va demara procedurile curţii de onoare la iniţiativa persoanei interesate, la propria iniţiativa, sau la iniţiativa unui organism al Baroului, în cazul în care aspectele abaterii disciplinare devin evidente în activităţile unui avocat.

(28.06.2004 intrat în vigoare la data de 01.03.2005 RT I 204, 56, 403)

(3) Curtea de onoare va decide demararea procedurilor curţii de onoare în termen de două luni de la data la care curţii de onoare i s-au adus la cunoştinţă aspectele abaterii disciplinare.

(28.06.2004 intrat în vigoare la data de 01.03.2005 RT I 204, 56, 403)

§ 17. Procedurile curţii de onoare

(1) Aspectele care privesc abaterile disciplinare pot fi audiate în prezenţa avocatului în legătură cu care au fost iniţiate procedurile curţii de onoare. Avocatului i se aduc la cunoştinţă citările pentru o şedinţă a curţii de onoare prin expedierea acestora, astfel încât acesta/aceasta să aibă timp suficient să se pregătească şi să se prezinte la timp în faţa curţii. Avocatului i se solicită să se prezinte la o şedinţă a curţii de onoare. În cazul în care avocatul nu se prezintă la şedinţa curţii de onoare fără un motiv întemeiat, cazul va fi audiat fără prezenţa acestuia/acesteia.

(28.06.2004 intrat în vigoare la data de 01.03.2005 RT I 204, 56, 403)

(11) Curtea de onoare are dreptul să adune dovezi la propria iniţiativă sau la solicitarea unui avocat sau a unei persoane interesate iar avocatul trebuie să prezinte curţii de onoare, la solicitarea acesteia, dovezile pe care le deține. Avocatul are dreptul să examineze documentele cazului, să furnizeze declaraţii orale sau scrise către curtea de onoare, să prezinte obiecţii, să prezinte motive şi consideraţii legate de toate întrebările care apar în derularea procedurilor curţii de onoare, să prezinte contestaţii împotriva unui membru sau al grefierului curţii de onoare, să prezinte dovezi şi cereri şi să participe la inspectarea şi examinarea dovezilor, să adreseze întrebări persoanelor invitate la şedinţă şi să primească copii ale deciziilor curţii de onoare.

(28.06.2004 intrat în vigoare la data de 01.03.2005 RT I 204, 56, 403)

(2) Curtea de onoare va judeca un caz cu privire la o abatere disciplinară şi va lua o decizie în termen de şase luni de la data începerii procedurilor curţii de onoare. Perioada în care procedurile curţii de onoare vor fi suspendate nu vor fi incluse în acest termen. Procedurile curţii de onoare vor fi suspendate pe o perioadă în care cazul de abatere disciplinară nu poate fi audiat datorită unor circumstanţe care depind de avocatul pentru care au fost demarate procedurile curţii de onoare.

(28.06.2004 intrat în vigoare la data de 01.03.2005 RT I 204, 56, 403)

(3) Luând în considerare cazul audiat şi caracteristicile personale ale avocatului în discuţie, curtea de onoare poate suspenda activităţile profesionale ale avocatului pe perioada desfăşurării procedurilor curţii de onoare. Suspendarea activităţilor profesionale pe perioada desfăşurării procedurilor curţii de onoare nu va fi considerată sancţiune disciplinară.

(4) Decizia curţii de onoare va intra în vigoare de la data luării acestei decizii. Decizia care priveşte excluderea din Barou va intra în vigoare la data aprobării acesteia de către Consiliu.

(5) Consiliul va justifica refuzul de a aproba decizia curţii de onoare cu privire la excluderea din Barou. În acest caz, curtea de onoare va revizui cazul de abatere disciplinară. A doua decizie a curţii de onoare va intra în vigoare de la data luării acesteia.

(6) Procedura curţii de onoare va fi stabilită prin reguli interne ale Baroului.

§ 18. Contestarea deciziilor curţii de onoare

Orice persoană interesată poate introduce o acţiune către o instanţă administrativă împotriva unei decizii a curţii de onoare.

§ 19. Răspunderea disciplinară

(1) Curtea de onoare poate impune o sancţiune disciplinară pentru încălcarea legislaţiei privind activităţile avocaţilor sau pentru încălcarea cerinţelor eticii profesionale.

(2) Sunt sancţiuni disciplinare:

1) mustrarea;

2) amenzi în favoarea Baroului, egale cu valoarea veniturilor pe două luni ale avocatului;

3) suspendarea activităţilor profesionale pe o perioadă de până la un an

4) excluderea din Barou

(3) La impunerea sancţiunii, curtea de onoare va lua în considerare natura cazului audiat precum şi caracteristicile personale ale avocatului;

(4) Poate fi impusă o singură sancţiune disciplinară pentru una şi aceeaşi abatere disciplinară. La impunerea unei sancţiuni disciplinare, nu va fi luată în considerare sancțiunea penală impusă pentru aceeaşi abatere.

(5) Sancţiunea disciplinară nu va fi impusă dacă au trecut mai mult de doi ani de la întrunirea consiliului pentru abatere disciplinară. Perioada în care procedurile curţii de onoare au fost suspendate nu sunt incluse în acest termen.

(28.06.2004 intrat în vigoare la data de 01.03.2005 RT I 204, 56, 403)

§ 20. Regulile interne ale Baroului

(1) Conform legii, regulile interne ale Baroului prevăd următoarele:

1) procedura de creare, suspendare sau anulare a statutului de membru al Baroului

2) drepturile şi obligaţiile avocaţilor față de Barou

3) procedurile privind activităţile organismelor Baroului

4) procedura pentru adoptarea deciziilor organismelor Baroului şi pentru alegerea organismelor Baroului

5) procedura pentru substituirea membrilor organismelor Baroului

6) emiterea, extinderea şi revocarea certificatelor avocaţilor şi a certificatelor de membri ai Baroului

7) organizarea examenului de avocatură

8) alte aspecte care trebuie furnizate pentru regulile interne, potrivit legii

(2) Regulile interne ale Baroului sunt considerate adoptate sau modificate doar dacă cel puţin două treimi din avocaţii cu drept de vot şi care participă în adunarea generală, votează pentru.

(3) Regulile interne ale Baroului şi modificările aduse acestora vor fi publicate în *Riigi Teataja Lisa*2.

§ 21. Registrul Baroului

(1) Consiliul Baroului va păstra un registru al Baroului. Registrul Baroului va fi compus din fișele de registru şi dosarele avocaţilor.

(2) Fișele de registru vor fi deschise pentru fiecare avocat şi vor include următoarele informaţii:

1) numărul de înregistrare

2) numele şi codul de identificare al avocatului

3) date cu privire la educaţia şi titlul academic

4) guvernul local al reşedinţei avocatului

5) numele şi codul de înregistrare al societăţii de avocaţi care reprezintă locul de desfăşurare a activității avocatului sau, în cazul în care avocatul practică ca deținător unic, codul de înregistrare şi adresa întreprinderii.

6) data de admitere în Barou

7) titlul profesional al avocatului şi data la care acest titlu a fost obţinut

8) menţiune cu privire la suspendarea din statutul de membru al Baroului

9) data şi motivele excluderii din Barou

(3) Dosarul avocatului va fi deschis pentru fiecare avocat şi va include următoarele informaţii:

1) copia documentului care certifică educaţia şi titlul academic

2) decizia Comitetului de evaluare a adecvării profesionale cu privire la promovarea examenului de avocatură.

3) un certificat referitor la asigurarea răspunderii profesionale a avocatului

4) textul jurământului avocatului, semnat de reprezentantul legal

5) copia paşaportului sau altui document de identitate

6) decizia Consiliului cu privire la admiterea avocatului în Barou

7) decizia Consiliului cu privire la numirea unui coordonator al avocatului şi numirea avocatului în calitate de coordonator;

8) decizia Consiliului cu privire la acordarea titlului profesional unui avocat;

9) decizia cu privire la excluderea avocatului din Barou

10) deciziile curţii de onoare cu privire la avocat.

(4) La propria iniţiativă sau la solicitarea unui avocat, Consiliul poate adăuga la dosarul acestuia/ acesteia alte documente referitoare la activităţile profesionale ale avocatului

(5) Avocatul va înştiinţa imediat Consiliul cu privire la orice modificare a datelor specificate la clauzele (2) 2)- 5) sau (3) 1), 3) sau 5) ale acestei secţiuni, pentru ca respectivele modificări să fie trecute în registru.

(6) Informaţiile fișelor de registru, cu excepţia codului personal de identificare sau a reşedinţei avocatului, sunt publice şi disponibile în baza de date în format electronic.

(7) Orice persoană cu interes legitim poate avea acces la dosarul avocatului. Consiliul este cel care va decide dacă persoana are un interes legitim la dosarul avocatului.

Capitolul 3

Avocatul

§ 22. Membrii Baroului

(1) Reprezentanții legali, asistenții cu calificări superioare ai reprezentanților legali şi asistenţii avocaţilor sunt membrii ai Baroului (avocaţi).

(2) Toate persoanele care respectă cerinţele prevăzute în prezenta Lege şi care au trecut de Examenul de avocatură pot fi membri ai Baroului

(3) În Estonia, doar membrii Baroului pot furniza servicii juridice în calitate de avocaţi, în cazul în care prezenta Lege nu prevede diferit.

(4) Calitatea de membru al Baroului este dovedită de certificatul de membru emis de Barou şi de certificatul de avocat. Certificatul de avocat va include informaţiile prevăzute la clauza 21 (2) 2)- 8) a prezentei Legi.

§ 23. Cerinţele pentru avocaţi

(1) O persoană poate fi admisă în Barou dacă:

1) deţine capacitate juridică activă

2) este rezident în Estonia sau este cetăţean al Republicii Estonia sau al unui stat membru al Uniunii Europene

3) a absolvit studii academice cu programă juridică acreditată

4) posedă competenţe lingvistice scrise şi orale în limba estoniană

5) posedă calităţi înalte privind onestitatea şi moralitatea

(2) Pentru a fi admisă în Barou, persoana trebuie să trimită o cerere scrisă şi să treacă de examenul pentru avocatură. În cerere, persoana va certifica faptul că circumstanţele prevăzute în subcapitolul 27 (1), care exclud admiterea unei persoane în Barou, nu se aplică petentului.

(3) membrii sunt admişi în Baroul printr-o decizie a Consiliului.

(4) Consiliul Baroului va publica mențiuni cu privire la admiterea avocaţilor în Barou în publicaţia oficială *Ametlikud Teadaanded3*.

§ 24. Asistenţii avocaţilor

(1) Persoanele care au trecut examenul pentru asistenţii avocaţilor pot fi admise în Barou, în calitate de asistenţi ai avocaţilor

(2) Asistenţii avocaţilor îşi vor desfășura activitatea sub supravegherea avocaţilor coordonatori.

§ 25. Asistenții cu calificări superioare

(1) Titlul profesional de asistent cu calificări superioare poate fi acordat unui membru al Baroului pe baza unei cereri scrise în cazul în care acesta/aceasta a lucrat ca asistent al avocatului cel puțin un an și a trecut examinarea pentru asistent al avocatului

(2) Persoanele care înainte de admiterea în Barou au lucrat cel puțin doi ani consecutivi într-un birou sau într-o funcție care necesită încheierea unor studii superioare în drept și care au trecut examinarea de asistent al avocatului, pot fi admise în Barou ca asistenți cu calificări superioare.

(3) Munca în domeniul juridic, înainte de încheierea studiilor superioare în drept nu va fi luată în considerare potrivit subsecţiunii (2) a acestei secțiuni.

(4) Asistenții cu calificări superioare vor practica meseria sub supravegherea reprezentanților legali.

§ 26. Acordarea titlului profesional de reprezentant legal

(1). Un membru al Baroului poate deveni reprezentant legal pe baza unei cereri scrise în cazul în care acesta/aceasta a trecut de examinarea pentru asistent al avocatului și a practicat:

1) ca asistent al avocatului, cel puțin doi ani, sau

2) ca asistentului cu calificări superioare al avocatului cel puţin un an

(2) Titlul profesional de reprezentant legal va fi acordat printr-o decizie a Consiliului

(3) O persoană poate fi admisă în Barou ca reprezentant legal în cazul în care acesta/aceasta a trecut examenul de reprezentant legal și:

1) este profesor de drept

2) a fost reprezentant legal și devine membru al Baroului la cinci ani după ce acesta/aceasta a fost exclus/ă din Barou pentru motivele prevăzute la clauzele 36 (1) 1) sau 4) ale prezente Legi.

(31) O persoană poate fi admisă în Barou ca reprezentant legal în cazul în care acesta/aceasta a acționat ca judecător a Curții Supreme pentru cel puţin trei ani.

(28.06.2004 intrat în vigoare la data de 01.03.2005 RT I 204, 56, 403).

(4) Un reprezentant legal trebuie să aibă cel puțin 24 de ani

§ 27. Motivele refuzului acordării calității de membru al Baroului

(1) O persoană nu va fi admisă în Barou în cazul în care aceasta:

1) nu se conformează cerințelor pentru avocați

2) a fost exclusă din barou sau înlăturată din funcţia de notar

3) a fost sancţionată potrivit procedurii penale pentru comiterea unei infracțiuni penale.

4) se află în serviciu public, este angajat cu contract de angajare sau de prestare servicii, aparține fără permisiunea Comisiei Baroului unui consiliu administrativ sau unui consiliu de supraveghere al unei societăţi, cu excepția societăților de avocatură, sau este directorul unei filiale a unei societăți străine, cu excepția filialei unei societăți străine de avocatură, este asociat sau acţionar cu drept de reprezentare al unei întreprinderi sau împuternicit al unei întreprinderi.

(19.12.2001 intrat în vigoare la data de 10.01.2002- RT I 2001, 102, 676)

5) este în faliment

6) operează într-o profesie care este contrară cerințelor eticii profesionale a avocaților sau principiului independenței.

7) printr- o hotărâre a curții, a fost decăzut din dreptul de a fi avocat, judecător, procuror, notar, sau de a funcţiona ca întreprindere.

(2) Munca în predare sau aptitudinile de cercetare nu vor împiedica o persoană să fie admisă în Barou.

§ 28. Jurământul reprezentantului legal.

(1) După ce Consiliul Baroului adoptă decizia de a acorda unei persoane titlul profesional de reprezentant legal, avocatul va depune jurământul unui reprezentant legal. Un avocat poate practica ca reprezentant legal după ce a depus jurământul.

(2) Reprezentantul legal va depune următorul jurământ în fața Comisiei Baroului: ”Jur să rămân credincios Republicii Estonia și ordinii constituționale a acesteia și să execut toate îndatoririle solicitate de profesia de reprezentant legal.”

§ 29. Comitetul de evaluare a adecvării profesionale

(1) Comitetul de evaluare a adecvării profesionale corespunzător al Baroului va fi format pentru o durată de cinci ani și va fi compus din cinci membri.

(28.06.2004 intrat în vigoare la data de 01.03.2005 RT I 204, 56, 403).

(2) Membrii Comitetului de evaluare a adecvării profesionale nu vor fi membri ai Consiliului, ai curţii de onoare sau ai comisiei de audit.

(3) Comitetul de evaluare a adecvării profesionale va fi compus din:

1) șase reprezentanți legali numiți de Consiliul Baroului;

2) doi judecători aleși de completul instanţei

3) un reprezentant al Ministerului de Justiție, numit de Ministerul de Justiție

4) un procuror public, ales de către Adunarea Procurorilor

5) un jurist, numit de consiliul Facultății de Drept a Universității din Tartu.

(28.06.2004 intrat în vigoare la data de 01.03.2005 RT I 204, 56, 403).

(4) Membrii Comitetului de evaluare a adecvării profesionale vor alege președintele comitetului din membrii care sunt reprezentanți legali.

§ 30. Competențe ale Comitetului de evaluare a adecvării profesionale.

(1) Comitetul de evaluare a adecvării profesionale are următoarele competențe:

1) examinează persoanele care solicită admiterea în Barou sau pentru calificarea ca reprezentanți legali.

2) desfășoară un test de aptitudine pentru educația încheiată într-un stat străin

3) evaluează adecvarea profesională a unui avocat în mod periodic, sau la solicitarea Consiliului

(28.06.2004 intrat în vigoare la data de 01.03.2005 RT I 204, 56, 403).

(2) Comitetul de evaluare a adecvării profesionale are un cvorum în cazul în care sunt prezenți cel puţin cinci membri ai comisiei iar majoritatea celor prezenți sunt reprezentanți legali. Întrunirea Comitetului de evaluare a adecvării profesionale va fi prezidată de președintele comitetului sau de un membru al comitetului care este reprezentant legal, desemnat de președinte.

(28.06.2004 intrat în vigoare la data de 01.03.2005 RT I 204, 56, 403).

§ 31. Examenul de avocatură

(1) Examenul de avocatură reprezintă verificarea cunoștiințelor profesionale și a caracteristicilor personale ale unei persoane care solicită admiterea în Barou sau calificarea ca reprezentant legal.

(2) Examenele avocatului sunt: examenul de asistent al avocatului, examenul de asistentului cu calificări superioare al avocatului şi examenul de reprezentant legal.

(3) Examenele vor fi organizate atunci când este necesar, dar nu mai rar de odată la fiecare două luni.

(4) Comitetul de evaluare a adecvării profesionale va stabili data și locul examenului.

§ 32. Conținutul examenului de avocatură.

(1) Examenul de avocatură va fi compusă dintr-o parte scrisă și una orală.

(2) Partea scrisă a examenului va consta în analiza unor cazuri juridice.

(3) În partea orală a examenului de avocatură, sunt verificate cunoștințele teoretice ale persoanei examinate, prin întrebări aleatorii.

(4) Pe baza unui eseu scris pe o temă juridică dată și pe baza unei conversații, se va stabili dacă persoana care solicită admiterea în Barou este potrivită pentru desfășurarea activităților de avocat. În evaluarea caracterului corespunzător al caracteristicilor personale, Consiliul poate lua în considerare și alte informații cu privire la persoana care solicită admiterea în Barou, informații considerate relevante în desfășurarea îndatoririlor de avocat.

§ 33. Evaluarea rezultatelor examinării

(1) Rezultatele părților examenului de avocatură vor fi evaluate pe o scară de la unu la zece. Vor fi acordate note separate pentru examenul scris și pentru răspunsurile din fiecare ramură a dreptului, în cadrul examenului oral.

(2) Nota examenului va fi media notelor acordate de către membrii comisiei, rotunjită la un număr întreg. Nota sub cinci va fi considerată nesatisfăcătoare.

(3) În cazul în care persoana examinată primește o notă nesatisfăcătoare pentru partea scrisă a examenului sau pentru o ramură a dreptului în partea orală a examenului, se va consideră că respectiva persoană nu a trecut examenul.

(4) Caracteristicile personale ale persoanei care solicită admiterea în Barou sunt notate de comisie ca fiind corespunzătoare sau necorespunzătoare.

(5) În cazul în care Consiliul a notat caracteristicile unei persoane examinate ca fiind necorespunzătoare, se va considera că persoana examinată nu a trecut examinarea. Consiliul va motiva această decizie.

§ 341 Pregătirea internă pentru avocați.

(1) Avocatul trebuie să treacă periodic prin pregătire internă.

(2) Bazele și procedurile pentru pregătirea internă vor fi decise de Consiliul Baroului din Estonia. La organizarea pregătirii interne, va fi luată în considerare specializarea unui reprezentant legal într-o anumită arie a dreptului. Bazele și procedurile pregătirii interne vor fi revizuite de către Consiliu, potrivit solicitărilor.

(3) În cazul în care au trecut cinci ani de la ultimul examen de avocatură (denumit în continuare perioadă de evaluare) un reprezentant legal sau asistentul cu calificări superioare al unui reprezentant legal trebuie să prezinte Comitetului de evaluare a adecvării profesionale, cu cel puțin cincisprezece zile înainte de încheierea perioadei de evaluare, informații cu privire la pregătirea internă încheiată de către persoană în timpul perioadei de evaluare.

(4) Comitetul de evaluare a adecvării profesionale va comunica avocatului încheierea perioadei de evaluare prevăzute în subsecţiunea (3) a acestei secțiuni cu cel puțin trei luni înainte, și va explica ce informații trebuie să trimită avocatul în vederea evaluării adecvării sale profesionale.

(5) Comitetul de evaluare a adecvării profesionale va evalua conformitatea volumului de dezvoltare profesională a avocatului cu procedura stabilită potrivit subsecţiunii (2) a acestei secțiuni, pe baza informațiilor prezentate de către avocat potrivit subsecţiunii (3) a acestei secțiuni. În cazul în care va fi necesar, Comitetul de evaluare a adecvării profesionale poate solicita ca avocatul să trimită dovezi suplimentare cu privire la îndeplinirea unei pregătiri interne.

(6) În cazul în care un avocat nu a realizat dezvoltarea profesională în volumul solicitat sau în maniera prevăzută în timpul perioadei de evaluare sau nu a prezentat Comitetului de evaluare a adecvării profesionale informații cu privire la îndeplinirea unei pregătiri interne până la data specificată, Comitetul de evaluare a adecvării profesionale va efectua un interviu de evaluare cu avocatul, pentru a verifica competenţa profesională a acestuia/acesteia. Interviul de evaluare va fi efectuat în termen de șase luni de la data încheierii perioadei de evaluare. Avocatului i se va comunica decizia cu privire la data evaluării adecvării sale profesionale prin expedierea comunicării cu cel puțin trei luni înainte.

(7) Avocatul care nu se prezintă la interviul de evaluare sau care, în urma evaluării, este considerat necorespunzător pentru exercitarea activităților de avocat, va prezenta o cerere către Comitetul de evaluare a adecvării profesionale, în vederea stabilirii unei alte date pentru evaluarea adecvării sale profesionale. Avocatului i se va comunica decizia cu privire la data evaluării adecvării sale profesionale prin expedierea înștiințării cu cel puțin trei luni în avans.

(28.06.2004 intrat în vigoare la data de 01.03.2005 RT I 204, 56, 403).

§ 34. Reexaminarea

(1) În cazul în care o persoană examinată nu trece examenul de avocatură, aceasta poate fi reexaminată la șase luni de la data examinării nepromovate.

(2) O persoană poate da examenul de avocatură pentru același nivel pentru a treia oară sau mai mult, doar după cinci ani de la examenul de avocatură nepromovat.

§ 35. Suspendarea calității de membru al Baroului și a activităților profesionale de avocat

(1) Calitatea de membru a Baroului va fi suspendată printr-o decizie a Consiliului în cazul în care persoana:

1) este temporar inaptă să furnizeze servicii juridice timp de șase luni consecutive, datorită unor probleme de sănătate sau din alte motive;

2) nu și-a îndeplinit obligațiile de a trece prin pregătirea internă prevăzută la art. 341 a prezentei Legi și au trecut șase ani de la ultimul său examen de avocatură sau de la data la care a fost evaluată adecvarea sa profesională.

(28.06.2004 intrat în vigoare la data de 01.03.2005 RT I 2004, 56, 403).

2) Intră într-un serviciu sau începe să lucreze sub un contract de angajare sau un contract de prestări de servicii într-un birou care necesită încheierea unor studii superioare în drept.

(28.06.2004 intrat în vigoare la data de 01.03.2005 RT I 2004, 56, 403).

3) este ales Riigikogu4 sau membru al Parlamentului European sau Președinte al Republicii

(18.12.2002 intrat în vigoare la data de 23.01.2003 RT I 2003, 4,22).

4) este numit membru al Guvernului Republicii

(2) Alegerea în cadrul unui consiliu guvernamental local nu va suspenda calitatea de membru în Barou

(3) Consiliul poate suspenda activitățile profesionale ale unui avocat printr-o decizie, în cazul în care acesta/aceasta este suspect sau acuzat într-un proces, în cadrul unor proceduri penale.

(4) În cazul în care motivele pentru suspendarea calității de membru în Barou sau a activităților profesionale încetează să mai existe, Consiliul va restabili, printr-o decizie, calitatea de membru sau dreptul de a se implica în activități profesionale.

(5) Activitățile profesionale ale unui avocat pot fi suspendate printr-o decizie a curţii de onoare pe baza motivelor prevăzute la subsecțiunea 17 (3) a prezentei Legi.

(6) Consiliul Baroului va publica în *Ametlikud Teadaanded2* înștiințări cu privire la suspendarea calității de membru în Barou, suspendarea activităților profesionale ale avocaților, restaurarea calității de membru în Barou sau reluarea activităților profesionale ale avocaților.

(28.06.2004 intrat în vigoare la data de 01.03.2005 RT I 2004, 56, 403).

§ 36. Excluderea din Barou

(1) Avocatul va fi exclus din Barou printr-o o decizie a Consiliului Baroului, în cazul în care:

1) avocatul a prezentat o cerere în acest sens

2) asistentul reprezentantului legal nu promovează examenul de asistentului cu calificări superioare al reprezentantului legal sau examenul reprezentantului legal de trei ori sau în patru ani de la admiterea în Barou.

21) avocatul nu îşi îndeplineşte obligaţia de a trece printr-o o pregătire internă, prevăzută la art. 341 a prezentei legi şi au trecut şapte ani de la ultima sa examinare sau de la ultima evaluare a adecvării sale profesionale.

(28.06.2004 intrat în vigoare la data de 01.03.2005 RT I 2004, 56, 403).

3) Comitetul de evaluare a adecvării profesionale certifică faptul că avocatul nu se conformează cerinţelor care privesc adecvarea profesională, cu excepţia cazului prevăzut la clauza 21)

(28.06.2004 intrat în vigoare la data de 01.03.2005 RT I 2004, 56, 403).

4) avocatul nu şi-a practicat meseria de avocat timp de trei ani consecutivi, datorită unor motive de sănătate sau din alte motive;

5) avocatul a fost decăzut din dreptul de a fi avocat sau de a funcţiona ca întreprindere, ca urmare a deciziei unei instanţe

6) avocatul este în faliment

7) avocatul intră într-o profesie care este contrară cerinţelor eticii profesionale a avocaţilor sau principiului independenţei.

8) avocatul începe să lucreze sub un contract de angajare sau un contract de prestări servicii care nu este specificat la clauza 35 (1) 2) a prezentei Legi, sau este numit, fără permisiunea Consiliului Baroului, în Consiliul de administraţie sau Consiliul de supraveghere al unei societăţi, cu excepţia unei societăţi de avocatură, sau este numit director al filialei unei societăţi străine de avocaţi, ca asociat sau acţionar care deţine dreptul de reprezentare al unei întreprinderi sau ca împuterncit al unei întreprinderi.

(19.12.2001 intrat în vigoare la data de 10.01.2002- RT I 2001, 102, 676; 28.06.2004 intrat în vigoare la data de 01.03.2005 RT I 2004, 56, 403).

(2) pe baza cererii avocatului, acesta/aceasta nu va fi exclus/ă din Barou în timpul procedurilor curţii de onoare desfăşurate împotriva acestuia/acesteia.

(3) Avocatul nu va fi exclus din Barou dacă acesta/aceasta încheie un contract de angajare cu Baroul sau se implică în predare sau cercetare sau în cazul în care calitatea de membru în Barou este suspendată datorită unor motive prevăzute la clauzele 35 (1) 2) – 4) ale prezentei Legi.

§ 37. Eliminarea din Barou

Avocatul va fi eliminat din Barou:

1. Ca sancţiune pentru o abatere disciplinară, sancţiune impusă potrivit procedurii prevăzute în prezenta Lege.
2. Pe baza unei decizii a Consiliului, în cazul în care a intrat în vigoare decizia de condamnare pentru comiterea unei infracţiuni penale sau pentru altă infracţiune penală cu privire la avocaţi, ceea ce determină ca practicarea meseriei de avocat să devină imposibilă.
3. Pe baza unei decizii a Consiliului, în cazul în care avocatul nu îşi plăteşte taxa de membru în Barou până la data scadentă, fără un motiv rezonabil şi indiferent de avertismentul dat de Consiliu.

§ 38. Consecinţe ale excluderii din Barou

(1) În cazul în care o persoană este exclusă din Barou, aceasta îşi pierde dreptul de a practica meseria de avocat.

(2) În cazul în care o persoană este exclusă din Barou, documentele şi informaţiile stocate pe alte mijloace, care privesc activitatea profesională a avocatului, vor rămâne la societatea de avocatură. În cazul în care persoana exclusă din Barou este asociat unic al unei societăţi de avocatură, sau operează ca deținător unic, documentele menţionate şi celelalte mijloace vor fi transferate către Consiliul Baroului.

(3) În cazul în care o persoană este exclusă in Barou, certificatul de avocat şi certificatul de membru în Barou vor fi transferate către Consiliul Baroului.

(4) În cazul în care o persoană este exclusă din Barou, certificatul de avocat va fi transferat către Comisie. La solicitarea persoanei excluse, aceasta poate păstra certificatul de membru al Baroului. În certificatul de membru al Baroului al persoanei excluse, Consiliul Baroului va face o menţiune cu privire la excluderea din Barou.

(5) Consiliul va publica în publicaţia oficială *Ametlikud Teadaanded* o comunicare cu privire la excluderea sau eliminarea unei persoane din Barou*.*

§ 39. Coordonatorul

(1) Un coordonator este un reprezentant legal care supraveghează activităţile asistentului avocatului.

(2) Un reprezentant legal care şi-a exprimat acordul, poate fi numit coordonator. Asistentul reprezentantului legal şi coordonatorul acestuia/acesteia vor stabili de comun acord remuneraţia asistentului reprezentantului legal precum şi drepturile şi obligaţiile reciproce ale asistentului reprezentantului legal şi ale coordonatorului său, printr-un contract de coordonare care va fi considerat un contract de autorizare.

(3) Un reprezentant legal poate avea până la trei asistenţi. Consiliul poate permite unui reprezentant legal suficiente abilităţi, experienţă şi mijloace de a avea mai mult de trei asistenţi.

(4) În cazul în care un asistent al reprezentantului legal nu a primit permisiunea unui reprezentant legal de a fi coordonatorul acestuia/acesteia, Consiliul Baroului va numi un coordonator pentru asistentul avocatului.

Capitolul 4

Activităţile avocaţilor

§ 40. Servicii juridice

(1) Serviciile juridice înseamnă furnizarea de consultanţă juridică, reprezentarea şi apărarea unei persoane în instanţă sau în procedurile premergătoare procesului sau în oricare altă parte, pregătire unui document pentru o persoană sau executarea altor documente juridice în interesul unei persoane, ca activitate profesională.

(2) Avocaţii furnizează servicii juridice pe la fel ca alţi furnizori de servicii profesionale juridice, în cazul în care legea nu prevede altfel.

§ 41. Competenţele reprezentanților legali

(1) Un reprezentant legal are următoarele competenţe:

1) reprezintă şi apără clientul în instanță, în procedurile premergătoare procesului sau în oricare altă parte, în Estonia sau în state străine.

2) adună dovezi

3) în furnizarea serviciilor juridice, alege şi utilizează în mod liber liber mijloacele şi metodele care sunt conforme legii.

4) primeşte informaţiile necesare pentru furnizarea serviciilor juridice de la agenţiile guvernamentale de stat sau locale, are acces la documente, primeşte copii sau extrase din documente, dacă primirea informaţiilor sau documentelor de către avocat nu este interzisă de lege.

5) în cadrul furnizării serviciilor juridice către client, verifică pentru client transcrierile şi semnăturile de pe documentele care vor fi trimise la curte sau către alte birouri de stat.

(28.06.2004 intrat în vigoare la data de 01.03.2005 RT I 2004, 56, 403).

§ 42. Competenţe ale asistenţilor avocaţilor şi ale asistenților cu calificări superioare

(1) Asistenţii avocaţilor şi asistenții cu calificări superioare vor avea competenţele unui reprezentant legal, în limitele stabilite de lege.

(2) Asistentul cu calificări superioare al avocatului sau asistentul avocatului nu are competența de a executa îndatoririle specificate la clauza 41 6) ale prezentei Legi sau de a reprezenta sau apăra clientul la Curtea supremă, dacă lege nu prevede diferit. Asistentul avocatului nu are competența de a executa îndatoririle prevăzute la clauza 41 7) a prezentei Legi.

(3) Asistenţii reprezentantului legal pot furniza servicii juridice doar sub supravegherea coordonatorului lor, care este un reprezentant legal.

§ 43. Garanţii ale activităţii avocaţilor

(1) În furnizarea serviciilor juridice, avocatul acționează în mod independent și în conformitate cu legile, actele juridice și deciziile adoptate de organismele Baroului, cerinţele de etică profesională pentru avocaţi, standardele morale şi conştiinţei sale.

(2) Informațiile încredințate unui avocat sunt confidențiale. Avocații, angajații Baroului estonian sau ai unui birou juridic audiaţi ca martori, nu pot fi interogați și nu li se pot cere explicații cu privire la informații care le-au fost aduse la cunoștință în cadrul activității lor de furnizare de servicii juridice.

(3) Mijloacele care privesc furnizarea serviciilor juridice de către un avocat sunt intacte.

(19.12.2001 intrat în vigoare la data de 10.01.2002 RT I 2001, 102, 676)

(4) În instanţă, avocatul nu va fi identificat cu un client sau cu cazul clientului, datorită executării de către avocat a îndatoririlor sale profesionale.

(5) Avocatul nu poate fi reținut, supus unei percheziții sau arestat pentru motive legate de activitatea sale profesională, cu excepția cazului în care există o hotărâre a unei instanțe locale în acest sens. De asemenea, biroul juridic prin intermediul căruia un avocat oferă servicii juridice, nu poate fi suspus unei percheziții din motive legate de activitatea profesională a avocatului respectiv.

(19.12.2001 intrat în vigoare la data de 10.01.2002 RT I 2001, 102, 676)

§ 44. Obligaţii ale avocaţilor:

(1) Un avocat trebuie să:

1) utilizeze toate mijloacele şi metodele conforme legii în interesul clientului şi, în acelaşi timp, să îşi menţină onoarea şi demnitatea profesională.

2) să informeze clientul cu privire la activităţile legate de furnizarea serviciilor juridice

3) să păstreze o listă cazurilor în care avocatul a acţionat ca reprezentant

4) să stocheze mijloacele media legate de furnizarea serviciilor juridice, separat de celelalte mijloace media pe care le are în posesie

(19.12.2001 intrat în vigoare la data de 10.01.2002 RT I 2001, 102, 676)

(2) avocaţii îşi vor îmbunătăţi continuu cunoştinţele şi competenţa profesională.

(3) În furnizarea serviciilor juridice, avocatul nu va căpăta drepturile clienţilor săi.

(4) avocatul nu va furniza servicii juridice dacă acesta/aceasta furnizează sau a furnizat servicii juridice pentru acelaşi caz unei persoane ale cărei interese sunt contrare celor ale clientului sau dacă furnizarea serviciilor legale este interzisă de lege.

(5) La iniţiativa avocatului şi cu acordul administraţiei biroului juridic, avocatul poate renunţa la obligaţiile asumate prin contractul încheiat cu un client sau poate rezilia contractul în cazul în care clientul solicită executarea unui document care reprezintă o încălcare a legii sau a cerinţelor de etică profesională, sau în cazul în care clientul încalcă oricare din condiţiile esenţiale ale contractului cu clientul.

§ 45. Menţinerea secretelor profesionale

(1) Avocatul trebuie să menţină confidenţialitatea informaţiilor care îi sunt divulgate prin furnizarea serviciilor juridice, confidenţialitatea persoanelor care solicită avocatului furnizarea serviciilor juridice precum şi valoarea remuneraţiei plătită pentru serviciile juridice. Această obligaţie va avea o durată nespecificată şi se va aplica chiar şi după încheierea activităţilor avocatului. Această obligaţie se va aplica şi angajaţilor birourilor juridice şi Baroului şi funcţionarilor publici cărora le-a fost divulgat secretul profesional, prin legătura cu îndatoririle lor oficiale. Obligaţia de menţinere a confidenţialităţii persoanei care solicită avocatului furnizarea serviciilor juridice şi a valorii remuneraţiei plătite avocatului pentru serviciile juridice nu se va aplica în ceea ce priveşte ajutorul juridic de stat şi taxa aferentă acestuia.

(28.06.2004 intrat în vigoare la data de 01.03.2005 RT I 2004, 56, 403).

(2) Clientul, sau succesorul legal al acestuia/acesteia, printr-un acord în scris, poate scuti un avocat de obligaţia de a păstra secretul profesional.

(3) Obligaţia menţinerii confidenţialităţii nu se va extinde asupra încasării onorarilor pentru serviciile juridice furnizate de avocatul care participă într-un caz.

(4) Divulgarea informaţiilor către Consiliu în supravegherea activităţilor unui avocat sau către curtea de onoare în audierea unui caz care priveşte o sancţiune disciplinară, nu va fi considerată o încălcare a secretului profesional.

(5) Pentru a preveni o infracţiune penală de primul grad, avocatul are dreptul să prezinte o cerere scrisă, justificată, către Preşedintele unui curţi administrative sau către un judecător administrativ al aceleiaşi curţi numit de Preşedinte, pentru scutirea de obligaţia de a menţine un secret profesional. Judecătorul va audia imediat cererea prezentată şi va emite sau va refuza să emită o permisiune scrisă.

§ 46. Supravegherea activităţii avocaţilor

(1) Consiliul Baroului va exercita supravegherea activităţilor avocaţilor

(2) La solicitarea Consiliului, avocatul supus supravegherii este obligat să:

1) se prezinte la o şedinţă a Consiliului

2) prezinte Consiliului sau unei persoane numite de Consiliu documente legate de activităţile biroului juridic sau de activităţile profesionale ale avocatului

3) furnizeze explicaţii cu privire la activităţile sale

4) permită persoanei numite de Consiliu accesul la sediile birourilor juridice

§ 47. Răspunderea privind proprietatea

Administraţia unui birou juridic şi avocatul vor fi responsabili în mod solidar de pierderile pecuniare directe cauzate de erori în furnizarea serviciilor juridice.

§ 48 Asigurarea pentru răspundere profesională a avocaţilor

1. În vederea asigurării despăgubirii pentru daunele cauzate de administraţia unui biroului juridic sau de un avocat, administraţia biroului juridic trebuie să încheie un contract de asigurare pentru răspundere profesională în următoarele condiţii:
2. Asiguratorul va fi o societate care are permisiunea de a implica în asigurare activităţi din Estonia
3. Evenimentul asigurat implică pierderi pecuniare directe, în legătură cu furnizarea serviciilor juridice de către administraţia unui birou juridic sau de către un avocat, indiferent de locul furnizării serviciilor juridice. Răspunderea pentru încălcarea intenţionată a îndatoririlor oficiale nu va fi asigurată.

(28.06.2004 intrat în vigoare la data de 01.03.2005 RT I 2004, 56, 403).

3) suma minimă de acoperire a asigurării pentru un eveniment asigurat nu va fi mai mică de un milion de Coroane estoniene (*kroons*);

4) în cazul unei poliţe în excedent, asiguratorul va oferi despăgubire pentru toată valoarea daunei şi va solicita excedentul de la titularul poliţei

(2) Ministerul de Justiţie are dreptul să stabilească condiţii suplimentare pentru contractele de asigurare pentru răspundere profesională a administraţiei unui birou juridic sau a avocaţilor, în particular în ceea ce priveşte evenimentele asigurate, motive de reducere a indemnizaţiei sau refuzul de a compensa şi termenii acordării compensaţiei.

(3) Copia contractului de asigurare a răspunderii profesionale va fi trimisă imediat către Consiliul Baroului. Asiguratorul va comunica imediat Consiliului data scadentă a contractului de asigurare a răspunderii profesionale, în cazul în care asiguratorul nu a încheiat un nou contract cu titularul poliţei.

§ 49. Biroul juridic

(1)Avocatul va furniza servicii juridice prin intermediul unui birou juridic

(2) Administraţia biroului juridic va fi o societate de avocaţi sau un reprezentant legal care acţionează ca un întreprindere individuală.

(3) O societate sau o întreprindere individuală pot opera una sau mai multe birouri juridice.

(4) Reprezentanții legali care funcționează ca deținători unici pot încheia un contract de asociere pentru a administra birouri juridice.

(5) Relaţia dintre administraţia unui birou juridic şi un avocat va fi stabilită printr-un contract.

(6) În biroul juridic nu va opera o altă întreprindere sau o societate străină în afara unei societăţi de avocaţi sau a unei filiale a unei societăţi străine de avocaţi. În cazul încălcării interdicţiei specificate, se va aplică o sancţiune disciplinară prevăzută la clauza 19 (2) 3) sau 4) asupra administraţiei biroului juridic care este un deținător unic sau asupra reprezentantului legal care este directorul societăţii de avocaţi şi care administrează biroul juridic.

(19.12.2001 intrat în vigoare la data de 10.01.2002 RT I 2001, 102, 676)

§ 491. Încheierea activităţilor unui birou juridic.

(1) Activităţile unui biroului juridic se vor încheia:

1) pe baza unei decizii a administraţiei biroului juridic

2) odată cu decesul deținătorului unic care administrează biroul juridic sau odată cu decesul titularului unic de acţiuni sau al asociatului unic al unei societăţi de avocatură, care administrează un birou juridic.

3) în cazul falimentului sau în cazul lichidării unei societăţii de avocatură care administrează biroul juridic.

4) în cazul în care administraţia biroului juridic îşi pierde dreptul de a administra biroul juridic

(2) Activităţile biroului juridic vor fi stabilite sub supravegherea Consiliului Baroului. În cazul falimentului administraţiei biroului juridic, instanţa va numi un administrator judiciar la propunerea Consiliului Baroului.

(3) Administraţia biroului juridic care își încheie activităţile sau juriştii care funcționează într-un birou juridic care îşi încheie activităţile, vor comunica imediat către Consiliul Baroului încheierea activităţilor biroului juridic sau apariţia premiselor de încheiere specificate la subsecţiunea (1) a acestei secţiuni. În cazul decesului unei persoane care administrează un birou juridic, notarul care a emis certificatul de succesiune va prezenta comunicarea, în cazul în care în biroul judiciar nu mai operează alţi avocaţi.

(4) Odată ce devin evidente premisele pentru dizolvarea biroului juridic, specificate la subsecţiunea (1) a acestei secţiuni, administraţia biroului juridic care își încheie activităţile sau avocaţii care administrează biroul juridic care își încheie activităţile au următoarele obligaţii:

1) să informeze imediat toate persoanele care au contracte valabile de asistenţă juridică cu birourile juridice în discuţie

2) să se asigură că toate documentele urgente şi absolut necesare sunt executate pe baza contractelor valabile de asistenţă juridică.

3) să rezilieze contractele valabile de asistenţă juridică şi să furnizeze asistenţă persoanelor care au contracte valabile de asistenţă juridică cu birourile juridice, pentru găsirea unui nou consilier juridic

(5) În cazul în care persoana care administrează biroul juridic decedează iar în biroul juridic nu mai operează alţi avocaţi, executarea obligaţiilor specificate în subsecţiunea (4) a acestei secţiuni va fi organizată de Consiliul Baroului sau de o persoană autorizată de acesta.

(6) Documentele de dizolvare a unui birou juridic vor fi menţinute de Consiliul Baroului.

(28.06.2004 intrat în vigoare la data de 01.03.2005 RT I 2004, 56, 403).

§ 50. Societatea de avocaţi

(1) Reprezentanții legali pot găsi o societate de avocaţi pentru furnizarea serviciilor juridice

(2) Societatea de avocaţi funcționează ca parteneriat general, societate în comandită simplă, societate cu răspundere limitată privată sau societate cu răspundere limitată publică. Un reprezentant legal poate fi acţionar doar al unei singure societăţi de avocaţi.

(3) Prevederile legii care se referă la un anumit tip de societate se aplică unei societăţi de avocaţi, în cazul în care legea nu prevede diferit.

(4). Contractul de asociere al unei societăţi de avocaţi care funcționează ca parteneriat general sau societate cu răspundere limitată va fi încheiat în scris. Contractul de asociere va fi anexat cererii de înregistrare a societăţii la registrul comerţului.

(5) (abrogat 28.06.2004 intrat în vigoare la data de 01.03.2005 RT I 2004, 56, 403).

(6) O societate de avocaţi poate fuziona doar cu o altă societate de avocaţi.

§ 51. Avocaţi care funcționează ca deținători unici.

(1) Un reprezentant legal poate opera ca deținător unic în furnizarea serviciilor juridice.

(2) Un reprezentant legal care funcționează ca deținător unic va fi înregistrat la Registrul Comerţului.

§ 52. Denumirea comercială

Denumirea comercială a unei societăţi de avocaţi sau a unui avocat care funcționează ca deținător unic va include termenii “birou juridic” sau “avocat”.

§ 53. Aria de activitate

(1) Societatea de avocaţi nu se va implica într-o altă arie de activitate în afara furnizării de servicii juridice.

(2) Un reprezentant legal care funcționează ca deținător unic nu se va implica sub aceeaşi denumire comercială, într-o altă arie de activitate în afara furnizării serviciilor juridice.

§ 54. Acţionarii societăţii de avocaţi

(1) Doar reprezentanții legali pot fi acţionari ai unei societăţi de avocaţi

(2) Un succesor al unui acţionar poate intra într-o societate de avocaţi care funcționează ca parteneriat general sau societate cu răspundere limitată doar dacă acesta/aceasta este reprezentant legal.

(3) În cazul decesului unui acţionar, acţiunile pe care acesta/aceasta le deţine într - o societate de avocaţi care funcționează ca societate cu răspundere limitată privată pot fi transferate succesorului acestuia/acesteia doar dacă succesorul este reprezentant legal. În alte cazuri, societatea de avocaţi va despăgubi moştenitorul cu valoarea acţiunii în termen de trei luni de la emiterea certificatului pentru dreptul acestuia/acesteia la succesiune.

(4) În cazul în care un succesor al unei societăţi de avocaţi nu este reprezentant legal, acesta/aceasta trebuie să transfere acţiunea în termen de trei luni de la data emiterii certificatului succesiunii sale. La momentul transferului, acţionarii societăţii de avocaţi au drept de preempţiune timp de o lună de la data la care le-a fost prezentat documentul de transfer al acţiunii.

(5) În cazul în care succesorul unui acţionar al unei societăţi de avocaţi care nu este reprezentant legal nu îşi transferă acţiunea în termenul prevăzut la subsecţiunea (4) a acestei secţiuni, societatea de avocaţi trebuie să anuleze acţiunea şi să despăgubească succesorul pentru valoarea acţiunii.

(6) În cazul în care un acţionar al unei societăţi de avocatură este exclus sau eliminat din Barou, acţionarul îşi va transfera acţiunea în termen de trei luni. La data transferului acţiunii, acţionarii societăţii de avocaţi au drept de preempţiune timp de o lună de la data la care le-a fost prezentat documentul de transfer al acţiunii.

(7) În cazul în care o persoană care este exclusă din barou nu îşi transferă acţiunea în termenul prevăzut la subsecţiunea (6) a acestei secţiuni, societatea de avocaţi trebuie să anuleze acţiunea şi să despăgubească persoana care este exclusă din barou cu valoarea acţiunii.

(8) În cazul în care o persoană care este exclusă din barou este titular unic de acţiuni sau acţionar al unei societăţi de avocaţi şi nu transferă acţiunile în termenul prevăzut la subsecţiunea (6) a acestei secţiuni, societatea de avocaţi va fi dizolvată sau transformată într-o societate de altă clasă.

(28.06.2004 intrat în vigoare la data de 01.03.2005 RT I 2004, 56, 403).

(9) În cazul în care o societate de avocaţi nu a anulat o acţiune care aparţine unei persoane care a fost exclusă din Barou în termenul prevăzut la subsecţiunea (6) a prezentei secţiuni sau, potrivit subsecţiunii (8) a acestei secţiuni, societatea de avocaţi nu a fost dizolvată sau transformată într-o societate de altă clasă, Consiliul Baroului va prezenta la Registrul Comerţului o cerere pentru dizolvarea obligatorie a societăţii de avocaţi. La lichidarea biroului juridic, vor fi luate în considerare prevederile art. 491 din prezenta lege.

(28.06.2004 intrat în vigoare la data de 01.03.2005 RT I 2004, 56, 403).

§ 55. Contractele cu clienţii

(1) Pentru furnizarea serviciilor juridice, administraţia unui biroului de avocatură va încheia cu persoana un contract scris; contractul va specifica numele avocatului care furnizează serviciul juridic, autorizaţia acestuia/acesteia şi îndatoririle, precum și forma şi valoarea onorariului avocatului.

(2) Administraţia biroului juridic nu va autoriza un angajat al biroului juridic care nu este avocat să furnizeze servicii juridice clienţilor, nici nu va acorda autorizare comună pentru furnizarea serviciilor juridice unui avocat şi unei persoane care nu este avocat.

(28.06.2004 intrat în vigoare la data de 01.03.2005 RT I 2004, 56, 403).

(3) Prevederile legii care reglementează contractele de autorizare se aplică contractelor cu clienţii, luând în considerare specificaţiile prevăzute în prezenta Lege.

(4) Avocatul va comunica administraţiei biroului juridic încheierea unui contract scris. Contractul oral nu va fi încheiat pentru a apăra clientul într-o procedură penală sau pentru a reprezenta clientul în instanţă sau într-o altă agenţie administrativă. Contractul cu clientul va fi semnat de către administraţia biroului juridic, de avocatul care îşi asumă îndatorirea şi de către client.

(5) În cazul în care serviciile juridice sunt furnizate de asistentul reprezentantului legal, contractul va stipula faptul că sarcina este îndeplinită de asistentul reprezentantului legal sub supravegherea coordonatorului.

§ 56. Substituirea avocatului în executarea contractului cu clientul

(1) În cazul în care avocatul, datorită unui motiv întemeiat, nu poate executa contractul încheiat cu un client, administraţia biroului juridic va numi un alt avocat pentru înlocuirea avocatului care a executat anterior contractul.

(2) Numirea unui avocat pentru substituirea altui avocat în executarea unui contract se va face doar cu acordul scris al clientului.

§ 57. Documentul de autorizare al avocatului

(1) În furnizarea serviciilor juridice, avocatul va acţiona pe baza documentului de autorizare al avocatului, emis de administraţia biroului juridic. În documentul de autorizare al avocatului, administraţia va indica autorizaţia acordată avocatului de către client.

(2) Avocatul va păstra un document de autorizare legalizat, în cazul în care, potrivit legii, executarea unui act juridic va necesita un document de autorizare legalizat.

§ 58. Publicitatea avocaţilor

(1) Avocaţii şi societăţile de avocaţi nu îşi vor face publicitate lor înşiși sau activităţii lor.

(2) Potrivit prezentei Legi, informaţiile care privesc numele, zona de activitate, orele de lucru sau adresa şi numerele de telefon ale biroului juridic sau ale unui avocat nu vor fi făcute publice.

(3) Informaţiile specificate în subsecţiunea 82) a acestei secţiuni, care privesc birourile juridice, vor fi publicate în registrul anual al Baroului.

§ 59. Orele de lucru ale birourilor juridice

Administraţia birourilor juridice va furniza informaţii cu privire la orele de lucru ale avocaţilor din birourile juridice

§ 60. Onorariile avocaţilor

(1) Onorariul avocatului va fi stabilit prin contract cu clientul.

(2) Administraţia biroului juridic sau avocatul va face prima propunere clientului cu privire la valoarea onorariului şi va explica motivele alcătuirii onorariului.

(3) Baroul nu va impune limite pentru onorariul avocaţilor

(4) Clientul va plăti către administraţia biroului juridic, pe baza unei facturi, în modul şi la data convenite

(5) Contractul cu clientul poate stipula ca acesta să plătească costul serviciilor juridice şi onorariul avocatului în avans. În cazul în care contractul cu clientul este reziliat înainte de îndeplinirea unei obligații, administraţia biroului juridic va returna plata în avans către client după deducerea cheltuielilor pentru munca prestată şi pentru costul serviciilor juridice.

( Abrogat - 28.06.2004 intrat în vigoare la data de 01.03.2005 RT I 2004, 56, 403).

§ 61. Forma onorariului

(1) Onorariul va fi stabilit:

1) pe baza duratei (onorariul pe oră)

2) într-o valoare fixă (plată integrală)

3) în funcţie de recuperarea obţinută pentru client, ca rezultat al furnizării serviciilor juridice (onorariu de succes)

(2) Onorariul va fi plătit în bani

(3) Pe baza unui contract cu clientul, onorariul poate fi stabilit ca depinzând de rezultatele muncii avocatului sau de alte circumstanţe.

§ 62. Costul serviciilor juridice

(1). Clientul va rambursa costurile necesare suportate de avocat sau de administraţia biroului juridic în furnizarea serviciilor juridice.

(2) Avocatul trebuie să comunice clientului toate costurile.

§ 63. Prezentarea facturii

Avocatul trebuie să emită o factură către client pentru onorariul avocatului şi pentru costurile serviciilor juridice; valorile onorariului şi costul serviciilor juridice vor fi indicate separat în factură.

§ 64. Contestarea onorariului avocatului şi a costurilor serviciilor juridice

În cazul în care un client consideră că solicitarea avocatului privind onorariul sau costul serviciilor juridice este nejustificată, acesta poate contesta solicitarea la curtea de onoare sau la Consiliul Baroului.

Capitolul 5

Recunoaşterea calificărilor profesionale şi membrul asociat al Baroului

§ 65. Recunoașterea calificărilor profesionale

(1) Persoana care are dreptul de a practica ca avocat permanent într-un stat străin poate fi admisă în Barou pe baza unei cereri scrise și fără trecerea examenului de avocatură, în cazul în care calificările profesionale ale acestei persoane sunt recunoscute potrivit Legii pentru Recunoașterea Calificărilor Profesionale Străine (RT I 200,0, 29, 168, 2002, 61, 375, 90, 521).

(2) Guvernul Republicii va stabili lista titlurilor profesionale care acordă dreptul de practică ca avocat permanent într-un stat membru al Uniunii Europene

(3) La revizuirea cererilor pentru recunoașterea calificărilor profesionale, se vor aplica prevederile prezentei Legi și regulile interne ale Baroului în ceea ce privește Comitetul de evaluare a adecvării profesionale

(4) Pentru revizuirea cererii de recunoaștere a calificărilor profesionale, se va achitat o taxă de stat de 3000 de Coroane estoniene

§ 66. Membrul asociat al Baroului

(1) Dreptul de a acţiona ca membru asociat al Baroului (denumit în continuare membru asociat) se acordă pe baza unei cereri, persoanei care este cetățean al unui stat membru al Uniunii europene și care are dreptul de practică ca avocat permanent într-un stat membru al Uniunii Europene.

(2) În cererea pentru dreptul de a opera ca membru asociat, persoana va prezenta certificatul emis de autoritatea competentă dintr-un stat membru al Uniunii Europene, care certifică faptul că persoana are dreptul de a practica ca avocat permanent în acel stat membru al Uniunii Europene. Certificatul va fi valabil dacă este emis cu nu mai mult de trei luni înainte de prezentarea către Consiliul Baroului

(3) Membrul asociat va fi un membru al Adunării generale. Acesta sau aceasta are drept de vot în alegerea Președintelui și a membrilor Consiliului. Membru asociat, ca membru al Baroului sau ca furnizor de servicii juridice are drepturile și obligațiile prevăzute în prezentul capitol.

(4) Membrul asociat va fi trecut în Registrul Baroului, potrivit art. 21 al prezentei Legi. Documentele care certifica faptul că membrul asociat este un membru al administraţiei unui biroului juridic sau acționar al unei societăţi de avocați într-un stat membru al Uniunii Europene vor fi incluse în dosarul avocatului.

(5) Consiliul Baroului va publica în publicația oficială *Ametlikud Teadaanded,* o comunicare referitoare la acordarea către o persoană a dreptului de a acționa ca membru asociat.

(14.04.2004 intrat în vigoare la data de 01.05.2004 RT I 2004, 30, 208)

§ 67. Competențele membrului asociat

(1). Prevederile art. 41 a prezentei Legi se aplică membrului asociat care furnizează servicii juridice, luând în considerare specificațiile prevăzute în această secțiune.

(2) Membrul asociat are dreptul de a reprezenta sau apăra clientul în instanţă doar împreună cu un reprezentant legal.

(3) Un membru asociat are dreptul de a reprezenta și apăra clientul în fața Curții Supreme doar împreună cu un reprezentant legal.

(4) Membrul asociat se va conforma acelorași cerințe și obligații legate de activitatea profesională și de etica profesională ca și ceilalți membri ai Baroului.

(5) Membrul asociat nu trebuie să dețină asigurarea de răspundere profesională prevăzută în prezenta Lege dacă acesta/aceasta are o asigurare de răspundere profesională într-un stat membru al Uniunii Europene, care permite despăgubirea pentru daune în Estonia, conform prevederilor art. 48 al prezentei Legi. O garanție diferită care este furnizată de lege pentru asigurarea despăgubirii pentru daune va fi considerată o asigurare de răspundere profesională. În cazul în care asigurarea de răspundere profesională nu acoperă daunele conform prevederilor art. 48 al prezentei Legi, membrul asociat trebuie să încheie un contract de asigurare de răspundere profesională pentru suma necesară.

(14.04.2004 intrat în vigoare la data de 01.05.2004 RT I 2004, 30, 208)

§ 68. Utilizarea titlului profesional de membru asociat

(1) În furnizarea serviciilor juridice în Estonia, membrul asociat va folosi titlul profesional de avocat, care îi acordă drept de practică ca avocat într-un stat membru al Uniunii Europene. La titlul profesional va fi adăugată denumirea organismului care acordă acest drept sau denumirea instanţei din statul membru al Uniunii europene în care membru asociat practică avocatura.

(2) Titlul profesional de membru asociat va fi exprimat în cel puțin o limbă oficială, listată în subsecțiunea (1) a prezentei secțiuni, într-o modalitate care permite diferențierea clară de titlurile profesionale ale avocaților din Estonia.

(3) Membrul asociat poate adăuga la titlul său profesional titlul de ”Membru asociat al Baroului din Estonia”

(14.04.2004 intrat în vigoare la data de 01.05.2004 RT I 2004, 30, 208).

§ 69. Membrul asociat ca membru al administraţiei unui biroului juridic sau acționar al unei societăți de avocaţi

(1) membrul asociat poate fi membru al administrației unui biroului juridic și acționar al unei societăți de avocați și poate moșteni o acțiune în aceleași condiții ca reprezentantul legal. Membrul asociat care funcționează ca deținător unic poate încheia un contract de asociere pentru a opera un birou juridic în aceleaşi condiții ca un reprezentant legal.

(2) Membrii asociați pot fi membri ai administrației unui biroului juridic pe baza unui contract de asociere încheiat într-un stat străin, în cazul în care părțile contractului sunt persoane care practică ca avocați permanenți într-un stat membru al Uniunii Europene.

(3) O societate străină care funcționează ca o societate de avocați sau o filială a acesteia, al cărei acționar este un membru asociat, poate de asemenea să funcționeze ca o societate de avocați.

(4) O companie străină care are ca acționari persoane ce nu dețin dreptul de a practica ca avocați permanenți într-un stat membru al Uniunii Europene, nu va administra un birou juridic.

(14.04.2004 intrat în vigoare la data de 01.05.2004 RT I 2004, 30, 208)

§ 70. Supravegherea și excluderea membrilor asociați din Barou

1. Activitățile profesionale ale membrilor asociați vor fi supravegheate, iar aceștia/acestea vor suporta consecințe disciplinare pe baza acelorași motive și potrivit acelorași proceduri, ca în cazul membrilor Baroului.

2. Un membru asociat va fi exclus din Barou dacă își pierde permanent dreptul de a practica meseria de avocat într-unul din statele Uniunii Europene.

(14.04.2004 intrat în vigoare la 01.05.2004 - RT I 2004, 30, 208)

§ 71. Informarea autorității competente a unui stat membru al Uniunii Europene

Baroul trebuie să informeze autoritatea competentă a statului membru relevant al Uniunii Europene privind acordarea către o persoană a dreptului de a activa ca membru asociat, privind începerea procedurilor Curții de Onoare împotriva unui membru asociat, privind sancţiunea disciplinară impusă unui membru asociat sau suspendarea activității acestuia, și să comunice autorității competente informațiile relevante.

(14.04.2004 intrat în vigoare la 01.05.2004 - RT I 2004, 30, 208)

§ 72. Obligația de a informa

(1) Membrul asociat trebuie să prezinte Consiliului Baroului informațiile privind asigurarea de răspundere profesională și cooperarea sa cu alți avocați. La cererea Consiliului Baroului, membrul asociat este obligat să prezinte și alte informații cu privire la activitățile sale profesionale.

(2) Dacă o autoritate competentă a unui stat membru al Uniunii Europene a demarat proceduri disciplinare împotriva unui membru asociat, sau un membru asociat a pierdut permanent dreptul de a practica meseria de avocat într- una din țările membre ale Uniunii Europene, acel membru asociat este obligat să informeze imediat Consiliul Baroului (14.04.2004 intrat în vigoare la 01.05.2004 - RT I 2004, 30, 208)

§ 73. Atribuirea titlului profesional de reprezentant legal unui membru asociat

(1) Dacă un membru asociat a practicat dreptul estonian în mod permanent, pentru o perioadă de cel puțin trei ani în Estonia, acesta/aceasta are dreptul la titlul profesional de reprezentant legal.

(2) Dacă un membru asociat a practicat în Estonia în mod permanent, pentru o perioadă de cel puțin trei ani, dar a practicat legea estonă pentru o perioadă mai mică de trei ani, acesta/aceasta poate avea dreptul la titlul profesional de reprezentant legal. În luarea deciziei, vor fi luate în considerare natura activităților profesionale, cunoștințele și experiența în dreptul estonian, precum și evoluția individuală.

(3) În cazurile prevăzute la sub punctele (1) și (2) ale acestei secțiuni, persoana respectivă nu va trebui să susțină examenul pentru reprezentant legal. Membrul asociat va trebui să trimită o cerere scrisă către Consiliul Baroului și să furnizeze informații cu privire la activitățile sale profesionale, care să certifice actuala sa activitate și continuitatea activității în Estonia. Consiliul Baroului poate cere informații suplimentare.

(4) În cazul specificat la sub punctul (2) al acestei secțiuni, Comitetul de evaluare a adecvării profesionale va intervieva membrul asociat pentru a afla natura activităților sale profesionale anterioare și cunoștințele legii estoniene.

(5) Membrul asociat nu va primi titlul profesional de reprezentant legal dacă, în timpul practicării profesiei în Estonia, au fost demarate proceduri disciplinare împotriva sa, sau dacă membrul asociat a comis o încălcare gravă a cerințelor pentru activități profesionale sau de etică profesională.

(6) Dacă unui membru asociat i s-a atribuit titlul profesional de reprezentant legal, acesta pierde statutul de membru asociat.

(14.04.2004 intrat în vigoare la 01.05.2004 - RT I 2004, 30, 208)

Capitolul 6

Avocații din alte state

§ 74. Avocații din alte state

(1) Un avocat dintr-un alt străin este o persoană care are dreptul să practice avocatura în mod permanent într-unul din statele membre ale Uniunii Europene și care nu este membru al Baroului Estonian.

(2) Prevederile de la punctul 41 a prezentei Legi se referă la activitățile profesionale ale avocaților din alte state, luând în considerare specificațiile prevăzute în această secțiune.

(3) Un avocat din alt stat nu poate practica avocatura în mod permanent în Estonia.

(4) În Estonia, un avocat din alt stat poate reprezenta sau acuza un client doar împreună cu un reprezentant legal

(5) În Estonia, cerințele privind activitățile profesionale și de etică profesională ale avocaților, aplicabile Baroului estonian se vor aplica și asupra activităților avocaților din alte state, fără a aduce prejudicii cerințelor privind activitățile profesionale aplicabile acestora în statul membru corespunzător din Uniunea Europeană.

(14.04.2004 intrat în vigoare la 01.05.2004 - RT I 2004, 30, 208)

§75. Utilizarea titulaturii profesionale de către avocații din alte state

(1) În furnizarea de servicii juridice în Estonia, avocatul dintr-un alt stat poate practica sub titlul profesional de avocat, care îi acordă acestuia dreptul de a practica ca avocat într-un stat membru al Uniunii Europene. La titlul profesional va fi adăugată denumirea organismului care acordă acest drept sau denumirea instanţei din statul membru al Uniunii Europene în care membru asociat practică avocatura.

(2) Titlul profesional de membru asociat va fi exprimat în cel puțin o limbă oficială, listată în subsecțiunea (1) a prezentei secțiuni, într-o modalitate care permite diferențierea clară de titlurile profesionale ale avocaților din Estonia.

(14.04.2004 intrat în vigoare la 01.05.2004 - RT I 2004, 30, 208)

§ 76. Supravegherea activităților profesionale ale avocaților din alte state

(1) Supravegherea activităților profesionale ale avocaților din alte state în Estonia va fi exercitată de către Consiliul Baroului.

(2) Avocatul din alt stat are obligațiile specificate la sub punctul 46 (2) din prezenta Lege. Consiliul Baroului poate solicita unui avocat din alt stat să își verifice dreptul de a practica avocatura într-un stat membru al Uniunii Europene.

(3) Înainte de a începe furnizarea serviciilor juridice, un avocat din alt stat va trebui să trimită o înştiinţare în acest sens către Consiliul Baroului.

(14.04.2004 intrat în vigoare la 01.05.2004 - RT I 2004, 30, 208)

§ 77. Demararea procedurii curții de onoare împotriva avocaților din state străine și impunerea sancţiunilor disciplinare.

(1) Procedurile curții de onoare împotriva avocaților din alte state vor fi demarate în temeiul procedurii prevăzute în prezenta Lege.

(2) Curtea de onoare poate impune unui avocat din alt stat sancţiunile specificate în clauzele 19 (2) 2) ale prezentei legi, sau îl poate priva de dreptul de a practica avocatura în Estonia. Decizia luată de curtea de onoare, de privare a unei persoane de dreptul de a practica în Estonia ca avocat dintr/un stat străin, trebuie aprobată de Consiliul Baroului.

(14.04.2004 intrat în vigoare la 01.05.2004 - RT I 2004, 30, 208)

§ 78. Informarea autorității competente a unui stat membru al Uniunii Europene

(1) Consiliul Baroului trebuie să informeze autoritatea competentă a statului membru al Uniunii Europene în cazul demarării procedurilor curții de onoare împotriva unui avocat din alt stat, sau în cazul impunerii unei sancţiuni disciplinare asupra unui avocat din alt stat și trebuie să comunice autorității competente informațiile relevante.

(14.04.2004 intrat în vigoare la 01.05.2004 - RT I 2004, 30, 208)

Capitolul 7

Implementarea Legii

§ 79. Abrogarea Legii Baroului din Estonia

Legea Baroului din Republica Estonia (RT 1991, 45, 546; RT I 1994, 5, 50), care a reglementat activitatea Baroului din Estonia până la intrarea în vigoare a acestei legi, este abrogată.

§ 80. Modificarea legii taxelor de stat

Legea taxelor de stat (RT I 1997, 80, 1344; 2001, 55, 331; 56, 332; 64, 367; 65, 377; 85, 512; 88, 531; 91, 543; 93, 565; 2002, 1, 1; 9, 45; 13, 78; 79; 81; 18, 97; 23, 131; 24, 135; 27, 151; 153; 30, 178; 35, 214; 44, 281; 47, 297; 51, 316; 57, 358; 58, 361; 61, 375; 62, 377; 82, 477; 90, 519; 102, 599; 105, 610; 2003, 4, 20) este modificată adăugând 293 după cum urmează:

”293. Scutirea de plată a taxelor statale după recunoașterea calificării profesionale străine.

Un avocat din alt stat este scutit de plata taxelor de stat după verificarea cererii sale pentru recunoașterea calificărilor profesionale.”

§ 81. Eliminare Baroului din registrele organizațiilor nonprofit și a fundațiilor

(1) Baroul din Estonia este eliminat din registrele organizațiilor nonprofit și a fundațiilor, fără proceduri de lichidare.

(2) Dispozițiile de la 53 (3) ale actului organizațiilor nonprofit (RT I 1996, 42, 811; 1998, 96, 1515; 1999, 10, 155; 23, 355; 67, 658; 2000, 55, 365; 88, 576; 2001, 24, 133; 56, 336; 93, 565; 2002, 53, 336) nu se aplică până la eliminarea Baroului din Estonia din registrele organizațiilor nonprofit și a fundațiilor.

§ 82. Organismele si actele juridice ale Baroului

(1) Baroul îşi va forma organismele potrivit prezentei Legi până cel târziu la data de 31 mai 2001.

(2) Autoritatea organismelor Baroului formate potrivit Legii Baroului din Republica Estonia va înceta după ce organismele Baroului vor fi formate conform acestei Legi.

(3) Baroul se va conforma cu această lege până la 31 mai 2001 cel târziu.

(4) După analizarea opiniei Consiliului Baroului, până la data de 1 ianuarie 2003, Ministerul de Justiție va stabili bazele calculului pentru asistența juridică de stat, procedura pentru plata acesteia și rata de taxe plătibile pentru asistența juridică de stat.

(19.12.2001 intrat în vigoare la 01.01.2002 - RT I 2001, 102, 676)

§ 821. Aplicarea de restricții asupra activității avocaților

(1) Avocatul care aparține consiliului de administrație sau consiliului de supraveghere al unei societăţi, sau este directorul unei filiale a unei companii străine, partener sau acționar cu drept de reprezentare al unei întreprinderi sau împuternicit al unei întreprinderi, trebuie să se retragă din administrația întreprinderii sau filialei sau să solicite permisiunea Comisiei Baroului de a participa la administrarea întreprinderii sau a filialei. Nu este necesară permisiunea Consiliului Baroului pentru participarea la administrarea unei societăți de avocatură sau a unei filiale a unei societăţi de avocatură străină.

(2) Pentru a modifica datele despre membrii consiliului de administrație al unei societăţi, despre directorul filialei unei societăţi străine, despre partenerii sau acționarii cu drept de reprezentare ai unei întreprinderi sau despre un împuternicit al unei întreprinderi, în conformitate cu subpunctul (1) al acestei secțiuni, se va depune o cerere la Registrul Comerțului, nu mai târziu de data de1 ianuarie 2003, cu excepţia cazului în care avocatului i-a fost permisă participarea la administrarea unei întreprinderi sau filiale de către Consiliul Baroului până la această dată. Nu se vor plăti taxele de stat pentru înregistrările la Registrul Comerțului care privesc modificările datelor specificate.

(3) Activitățile întreprinderilor și filialelor companiilor străine care administrează un birou juridic, exceptând activitățile societăţilor de avocatură sau filialele societăţilor străine de avocatură dintr-un birou juridic, vor fi încheiate nu mai târziu de data de 1 ianuarie 2003.

(19.12.2001 intrat în vigoare la 10.01.2002 - RT I 2001, 102, 676)

§ 822. Prima evaluare profesională a avocaților

(1) Prima perioadă de evaluare în ceea ce priveşte reprezentanții legali şi asistenții cu calificări superioare ai reprezentanților legali se încheie la data de 31 decembrie 2006, în cazul în care au trecut cinci ani de la ultima examinare, înainte de data de 31 decembrie 2006, iar aceștia vor fi supuși evaluării adecvării profesionale, conform articolului 341 din această lege.

(2) Bazele și procedurile pentru pregătirea internă a avocaților, care reprezintă fundamentul pentru prima evaluare a adecvării profesională, vor fi stabilite conform procedurilor prezentate la sub punctul 341 (2) a prezentei legi, dar nu mai târziu de data de 31 decembrie 2005.

(Abrogat - 28.06.2004 intrat în vigoare la 01.03.2005 - RT I 2004, 56, 403)

§ 83. Intrarea în vigoare a legii

(1) Dreptul asistentului cu calificări superioare al unui reprezentant legal de a acționa ca administrator în cazul uni faliment, specificat la subpunctul 42 (2) al prezentei Legi, intră în vigoare la o dată specificată într-o altă lege.

(2) Clauza 9 10) și sub punctul 60 (6) al acestei legi intră în vigoare la data de 1 ianuarie 2003.

(19.12.2001 intrat în vigoare la data de 01.01.2002 - RT I 2001, 102, 676)

(3) Punctul 48 al acestei legi intră în vigoare la data de 1 ianuarie 2000.

(4) Punctele 66-78 intră în vigoare la o dată specificată într-o altă lege.

1 RT = *Riigi Teataja* = *Gazeta statului*

2 RTL = *Riigi Teataja Lisa* = *anexă la Gazeta statului*

3 *Ametlikud Teadaanded* = *Note oficiale*

4 Riigikogu = parlamentul Estoniei